U osvit prvog dana u tjednu


U osvit prvog dana u tjednu 

( Mt 28.110; Mk 16.1-8; Lk 24.1-12)

20 1 Prvog dana u tjednu, u zoru, dok još bijaše mračno, Marija iz Magdale dođe k grobu i vidje da kamen bijaše skinut s groba. 2 Ona potrča, sastade Šimuna-Petra i drugog učenika, onog kojeg Isus voljaše, i reče im: » Skinut je kamen s groba Gospodinovog i mi ne znamo kamo je stavljen. « 3 Tad Petar iziđe, kao i drugi učenici, i odoše k grobu. 4 Oni potrčaše obojica zajedno, ali drugi učenik trčaše brže nego Petar i stiže prvi k grobu. 5 On se nagnu i vidje povoje koji bijahu položeni ondje. Ipak, on ne uđe. 6 Stiže, za njim, Šimun-Petar, koji ga slijeđaše: on uđe u grob i osmotri povoje odložene ondje 7 i pokrov kojim bijaše pokrivena glava; ovaj ne bijaše odložen s povojima već bijaše smotan po strani, na jednom drugom mjestu. 8 Tad onaj drugi učenik, onaj koji bijaše stigao prvi,  uđe u grob; on vidje i povjerova. 9 Naime, oni još ne bijahu razumjeli Pismo prema kojem Isus trebaše ustati od mrtvih. 10 Nakon čega, učenici se vratiše.

Evanđelje prema Ivanu